Обучение по младежко предприемачество
2020-07-31 10:00 - 2020-08-02 15:30 (Europe/Helsinki) | Читалище “Виделина”, ул. Самоковско шосе 31, София, Bulgaria
Ти си младеж до 29 години и предприемачеството е сферата, в която искаш да се развиваш. Имаш добри идеи, дори цели, но не знаеш как практически да ги осъществиш. А може би си родител на проактовен тийнейджър, у когото виждаш потенциал на бъдещ предприемач? Във всеки от случаите курсът ще е полезен.
Основната му цел е да насърчи предприемаческото мислене и да даде основни познания и компетенции, които да можеш да приложиш на практика.
Събитието се състои от две части:

обучение – на 31 юли и 1 август от от 10:00 ч. до 15:30 ч.;
работилница – на 2 август от 10:00 ч. до 15:30 ч.

Местата са ограничени, затова побързай с изпращането на кандидатурата си.
За кого е подходящо събитието

За младежи между 15 и 29 години, които искат да придобият умения в предприемачеството.

Входът е безплатен, с предварителна регистрация.

За да участваш, попълни регистрационната форма и я изпрати на мейл pr@pancharevo.org.

Уъркшоп „Да открием предприемача в себе си“
2020-08-20 14:00 - 19:00 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Ако искаш да направиш промяна в своето развитие, но си неуверен, не знаеш как или неизвестността те плаши, може би имаш нужда от малко вдъхновение. Намираш го в историите на предприемчивите млади хора, с които събитието те среща. Всички те са минали по пътя, по които на теб ти предстои да поемеш. И споделят с теб своя опит и знанията, които ще са ти от полза.

Ванеса Виденова ти разказва за силните и слабите страни и как осъзнаването им ти помага да постигаш целите си.
Шеф Николета Колева говори с теб за храненето и за ползите от него.
Цветина Петкова, основател на „Nomadic UnityHub“ ти споделя за решението си да остави сигурната работа и трудностите, през които е минала, но и удовлетворението след тях.

Разгледай цялостната програма на събитието, за да разбереш кои ще са останалите лектори и с какво ще са ти полезни.
Семинарът включва и практическа работа по екипи.
За кого е подходящо събитието

За хора, които търсят вдъхновение за своя предприемачески път.

Уъркшопът е безплатен, с предварителна регистрация.

Среща „How to: „Как да продаваш онлайн, докато пиеш коктейли на плажа“
2020-08-26 19:00 - 21:00 | WORKY, бул. Янко Сакъзов № 32, София, Bulgaria
Собствениците на малък бизнес в страната са изправяни ежедневно пред различни предизвикателства, с които не знаят как да се справят. Ако и ти си от тях, вероятно често ти се случва да попаднеш затруднена ситуация – независимо дали става въпрос за подбор на кадри, увеличаване на продажбите, пренасочване към онлайн пазара и т.н.
Именно защото много други преживяват същото като теб, WORKY организира ежемесечното събитие „How to“. Целта му е да събере на едно място собствениците на малък бизнес, за да дискутират заедно реални проблеми и да споделят опита си.
Как протича срещата? Лектор със задълбочени познания в конкретна сфера представя бизнес казус и решението му. Следва дискусия между участниците.
Защо събитието ти е полезно

Научаваш за перипетиите на другите и се оказва, че много от тях са като твоите.
Достигаш до конкретно решение, посредством чужд личен опит и професионални съвети.
Създаваш нови контакти.

Казусът този месец е на тема „Как да продаваш онлайн, докато пиеш коктейли на плажа“. Следи Фейсбук страницата на WORKY, за да се информираш за предстоящите издания.
За кого е подходящо събитието

За собственици на малък и среден бизнес.

Лектори

Водещ на поредицата събития е Илия Марков – експерт по дигитален маркетинг и консултант на фирми, разработващи софтуерни продукти.
Лектор на изданието от август е Ясен Живков CEO на компанията „Fulfillmento“

Входът е платен, с предварителна регистрация.

SoftUni Fest 2020
2020-09-01 - 2020-09-02 | Software University, Учебна зала Deep Web, ул. "Тинтява" 15-17, ет. 1, София, Bulgaria
Специалист си в сферата на програмирането, дигиталния маркетинг или графичния дизайн. Новите предизвикателства и състезанията не само не те плашат, а напротив – в състояние са да извадят най-доброто от теб. Тогава събитието „SoftUni Fest 2020“ е твоето нещо. Ако се чувстваш уверен в своята област и искаш да покажеш уменията си на света, заяви участие. Няма възрастови ограничения, нито задължително изискване за отборна игра – ти решаваш дали да посрещаш предизвикателствата самостоятелно или в екип.
Не ти е необходима предварителна подготовка – темите за всяка от сферите се тегли на случаен принцип.
Регламент
Участваш в едно от следните направления:

Дигитален маркетинг – разработваш тема за стратегия на услуга или продукт.
Дизайн/криейтив – тема за дизайна на продукт/услуга.
Програмиране – създаваш приложение по задание.

Регистрирай себе си или своя отбор, за да участваш.
Наградата е на стойност 1000 лв., независимо в коя от категориите спечелиш първо място.
За кого е подходящо събитието

За програмисти, графични дизайнери и маркетолози, както и за всички, които не са професионалисти в областта, но имат добри познания в отделните направления.

Участието в състезанието е без такса, с предварителна регистрация.

Среща „Ask the professional: Financing & Fundraising“
2020-09-09 14:00 - 18:30 | WORKY, бул. Янко Сакъзов № 32, София, Bulgaria
Финансовите въпроси винаги са на дневен ред пред собствениците на бизнес. Ако ти самият искаш да привлечеш финансиране, посети тазмесечното безплатното събитие „Office Hours“ на WORKY. Целта на организаторите е посредством инициативата да свържат специалисти с потенциални клиенти, като помогнат и на едните, и на другите.
Как се случва това?
Всеки месец специалист в конкретна сфера представя себе си и своята дейност, а ти и останалите участници получавате безплатна консултация по свой бизнес казус.
През септември финансовият експерт Росица Чопева ти дава специализирани насоки и ти помага да научиш повече за набирането на финансиране.
За кого е подходящо събитието

За собственици на бизнес и членове на НПО.

Лектор

Росица Чопева е финансов консултант с над 15-годишен стаж. Работила е на ръководни позиции в различни български фирми.

Входът е свободен, с предварителна регистрация.

Кариерно събитие „Кошер“ 2020
2020-09-17 | Интер Експо Център, бул. "Цариградско шосе" 147, София
Търсиш ново професионално предизвикателство, искаш да се срещнеш с вдъхновяващи лектори или да придобиеш нови знания и умения? „Кошер“ 2020 не само ти осигурява всичко това, но и

ти представя интересни бизнес личности;
дава ти възможност да се запознаеш с топ компании, които предлагат свободни работни позиции.

Какво да очакваш?
Тазгодишното издание те среща с над 30 лектора и с над 50 фирми.
Активностите са разделени в 6 направления:

Corporate Hive – вземи участие, ако си завършил образованието си в чужбина и търсиш работа в България;
Program Hive – лектори споделят с теб своя вдъхновяващ опит и те мотивират да постигнеш целите си.
Talent Lab – усъвършенстваш професионалния си профил и разбираш как да търсиш работа в България, как да се представяш успешно в публичното пространство и др.
Buzz Hive – срещаш се с интересни личности, с които обменяш опит, идеи и контакти.
Hot Hive – научаваш повече за различни иновативни български продукти.
Skills Lab – участваш в интерактивни работилници, за да придобиеш нови умения.

Всеки модул предлага съответна програма, която можеш да разгледаш на сайта на организаторите.
За кого е подходящо събитието

За хора, търсещи нова работна позиция, нови контакти или предизвикателства.

Лектори

Лекторите са успели в своите професии личности, които споделят с теб своята вдъхновяваща история и разказват за пътя, по който са изминали. Част от тях са:

Кристина Баксанова – главен редактор BTV;
Филип Захариер – главен готвач и писател;
Теодор Рачев – съосновател на „Hobo“;
Даниел Ненчев – журналист и продуцент и др.

Виж кои други лектори ще срещнеш там.
Събитието е без такса, с предварителна регистрация.

Ако ти се иска да присъстваш, но не можеш, гледай онлайн от 10.00 до 17.00 часа, където и да се намираш.

Семинар за онлайн търговия „E-Commerce Annual Summit 2020“
2020-09-24 | Интерпред, бул. "Драган Цанков" 36, София, Bulgaria
Ако си собственик на бизнес, вероятно имаш наблюдение върху продажбите преди, по време на и след пандемията. Забеляза ли как част от бизнесите успяха да се просъществуват, защото се увеличиха онлайн продажбите им? Ако ти самият вече си преместил част от търговията си онлайн, посети събитието, за да разбереш от специалисти не само как да привличаш и задържаш клиенти, но и как да разрастваш бизнеса си.
От лекторите на „E-Commerce Summit“ научаваш как да:

се възползваш от маркетплейсите максимално;
разшириш обхвата на бизнеса си;
изградиш бранда си;
управляваш продажбите и доставките си по-лесно и др.

Разбираш и какви са актуалните тенденции в електронната търговия. Разгледай програмата на семинара, за да получиш по-голяма яснота относно предстоящите теми.
Събитието те среща с едни от водещите имена в електронната търговия, а кафе паузите са полезни и интересни, защото създаваш нови бизнес контакти.
Тази година организаторите предвиждат различни уъркшопи, благодарение на които да затвърдиш получените знания.
При регистрацията можеш да заявиш, че искаш да получиш допълнителни бонуси. Общата им стойност е 200 €. Те са предоставени от „Beluga IT“ и са за:

Одит на сайт.
Автоматизиране на процеси в електронната търговия.

За кого е подходящо събитието

За собственици на бизнес, които искат да се развиват онлайн.

Лектори

Лекторите са едни от най-успешните имена в електронната търговия в страната. За разбереш кои са те в тазгодишното издание, разгледай страницата на събитието.

Входът е платен, с предварителна регистрация.
Билетите са три вида:

Онлайн – 100 лв.
Присъствен – 200 лв.
Пакет за трима – 499 лв.

6-ти eCommCongress - Свързани точки | Ел. търговия
2020-10-01 | Интер Експо Център, бул. "Цариградско шосе" 147, София
Ако се занимаваш с онлайн продажби, вероятно си установил вече какви са предимствата на конференциите за електронна търговия. Полезни са, защото разбираш какви са актуалните тенденции в сферата. Съобразявайки се с тях, удовлетворяваш в немалка степен и потребителския интерес, а това води и до привличане на повече потенциални клиенти. Подобна интересна конференция е „eCommerceCongress“.
От лекторите научаваш повече за:

Дигиталния маркетинг – защо активността в различните комуникационни канали е важна за твоя бизнес.
SEO оптимизацията – как да оптимизираш съдържанието си, за да се класираш по-напред в Google.
Бек-офис операциите – как максимално да улесниш работа в склада и цялостната подготовка за изпращане на продуктите.

Имаш достъп до 3 отделни зони, които ти дават възможност да се срещнеш със специалисти в областта на електронната търговия и да превърнеш някои от тях в бъдещи партньори.
Ти, както и всички останали участници, получавате:

Безплатна онлайн книга с добри практики от електронната търговия.
20+ идеи за генериране на полезно съдържание.
Ваучер на стойност 50 лв. от хостинг компанията ICN.bg.
Възможност за участие в томболи.

За кого е подходящо събитието

За настоящи и бъдещи собственици на бизнес, както и за хора, които искат да създадат нови професионални контакти.

Лектори

Лекторите са специалисти в областта на електронната търговия и дигиталния маркетинг, както и основатели на успешни български платформи за онлайн продажби. Научи кои са те от сайта на събитието.

Входът е платен, с предварителна регистрация.

Организиране и провеждане на ефективни бизнес срещи
2020-10-14 13:00 - 17:00
Собственик на бизнес си или мениджър и често ти се налага да провеждаш срещи с клиенти? Обучението ти помага да усъвършенстваш уменията си и да придобиеш увереност, че се справяш добре. Подходящо е за теб, ако мислиш, че има какво да подобриш в представянето си.
По време на семинара научаваш как успешно да организираш събития и как да провеждаш бизнес срещи с клиенти, партньори или с екипа си.
Събитието се провежда в няколко града:

Стара Загора – 14.10.20 г.
Варна – 21.10.20 г.
Бургас – 22.10.20 г.
София – 28.10.20 г.
Видин – 29.10.20 г.

Информирай се за местата и часовете на провеждане, включително и за Стара Загора, от сайта на „Амма Консулт“.
За кого е подходящо събитието

За мениджъри и собственици на бизнес.

Лектор

Филипа Иванчева е бизнес консултант, с дългогодишен опит в сферата на продажбите. Управител е на консултантска фирма „Амма Консулт“.

Входът е платен, с предварителна регистрация.

Digital conference – “DigitalK”
2020-10-15 - 2020-10-16 | Paradise Center, бул. Черни връх 100, София, Bulgaria
You are entrepreneur or a digital specialist? “DigitalK” is for you. If you visit it, you have access to workshops bursting with practical advice, and plenty of networking opportunities. One of the benefits for you is to re-invent your company and make it competitive for a brand new world.
The lecturers are talking about:

How the pandemic changed the way you work and do business.
Online shopping implications.
Anatomy of the new world.
Transforming brand behavior to win in a post-pandemic world.

Check the program of the event to see all the topics that will be discussed.
“DigitalK” is two days event. Day One is live and online and day Two is only online.
Who is the event suitable for

For business owners, entrepreneurs and marketers.

Lecturers

Speakers are global business leaders, founders, investors and marketing specialists with extensive experience in international companies.

Тhe entrance is paid, with preliminary registration.

Конференция „Ecommerce and Retail Summit: Restart, Reconnect, Rechain“
2020-11-05 | Sofia Event Center, бул. "Черни връх" 100, София, 1407, Bulgaria
Имаш собствен бизнес и искаш да знаеш как ще се развива ритейл секторът в бъдеще. Вероятно и ти, като много други, се питаш дали преминаването към онлайн търговия е трайна тенденция и как да се адаптираш спрямо случващото се. Ако е така, събитието ти е полезно. Акцентът му е върху вече променящата се среда – как да се справиш с настоящето и да посрещнеш подготвен бъдещето.
Посети обучението, за да разбереш:

как да се възползваш от пост-пандемичната обстановка;
как се променя потребителското поведение;
какво е влиянието на технологиите в ритейл сектора през последните месеци;
защо да въведеш онлайн плащане и какви са евентуалните проблеми със сигурността.

Събитието е от хибриден тип – можеш да решиш дали ще участваш на живо или ще го следиш онлайн.

Хибриден билет – 144 лв.
Премиум онлайн билет – 84 лв.
Онлайн билет – 60 лв.

Виж какво включва всеки от тях в сайта на конференцията.
За кого е подходящо събитието

За собственици на малък и среден бизнес.

Лектори

Лекторите са основатели, мениджъри и маркетинг експерти в едни от големите компании в страната.

Входът е платен, с предварителна регистрация.

„Бъдещето на парите“ - форум от хибриден тип
2020-11-24 10:30 - 13:00 | Център за дистанционно обучение към МВБУ, ул. "Винсент ван Гог" 7, София, Bulgaria
Ограниченията през последната година принуждават все повече бизнеси да се пренесат във виртуалното пространство. Какво влияние оказва ситуацията върху финансирането на българските фирми? И каква е прогнозата за бъдещето на парите? Отговори на тези и други въпроси получаваш по време на форума.
Събитието е от хибриден тип – провежда на живо, но поради ограничения брой участници, ще бъде излъчено и онлайн във Фейсбук страницата на сп. „Мениджър“.
Запиши се за участие или го гледай онлайн, за да научиш повече за:

Достъпа до финансиране и влиянието на извънредното положение върху кредитирането на бизнеса.
Отвореното банкиране – какви са тенденциите във финансовите услуги и каква е ролята на автоматизацията за реализирането им.
Демократизирането на финансите – какви са възможностите и рисковете при инвестирането и как то влияе на фондовите пазари.

Детайлна информация за темите, които се дискутират, получаваш от програмата на събитието.
За кого е пододящо събитието

За бизнесмени, инвеститори и всички, които се интересуват от промените и тенденциите във финансовата сфера.

Лектори

Лекторите са финансови експерти, от които има какво да научиш. Разбери кои са те от страницата на събитието.

Входът е без такса, със задължителна регистрация, ако присъстваш на живо.

Изправи се срещу своето бизнес предизвикателство във формата „Brain circle”
2020-11-27 | MOVE.bg, ул. Сердика 20
Случвало ли ти се е да си изправен пред сложен бизнес казус, чието решение не виждаш? Ако да, знаеш, че в такъв момент ти помага обективната външна оценка на ситуацията. Може би сега се опитваш да разрешиш подобен проблем? Възползвай се от възможността да го споделиш със специалисти, които ти помагат в намирането на правилното решение. Искаш да опиташ? Запиши се за участие в „Brain circle”.
Как тази работилница ти е полезна? Екипът на MOVЕ.BG и експерти в различни области са разработили специална методология за разрешаване на казуси. Работите в малка група, в дискусиите се включват и специалистите, и участниците. Така проблемът ти става обект на обсъждане, пречупва се през опита, знанията и мисленето на околните и получаваш полезни коментари и решения. В последствие ти също имаш роля в разрешаването на чуждите предизвикателства.
За кого е подходящо събитието

За собственици на бизнес, предприемачи, фрийлансъри и др.

Входът е без такса, с предварителна регистрация.

Book Talks vol.17 – събитие от хибриден тип
2021-02-25 19:00 - 21:00 | WORKY, бул. Янко Сакъзов № 32, София, Bulgaria
Вдъхновяваш се от успешните личности, четеш книгите, които четат, изучаваш начина им на мислене или просто се интересуваш от литература, която те подтиква да развиваш своя потенциал. Във всеки от тези случаи изданието Book Talks е точно за теб. Ежемесечно хора от бизнес средите споделят информация за своите любими книги. Включи се през февруари на живо или онлайн, за да чуеш резюмета на:

„The laws of human nature“ – Robert Greene;
„The practice“ – Seth Godin;
„Nonviolent Communication“ – Marshall Rosenberg;
„Атлас изправи рамене“ – Айн Ранд.

Фокус на първите три книги са темите за емпатията, пълноценните взаимоотношения и общуването. Последната книга поставя основата на философията на Ранд – обективизма.
За кого е подходящо събитието

За любителите на книги, развиващи човешкия потенциал.

Книгите ще бъдат представени от:

Ивайло Кунев, автор на STRETCH – Цялостна система за баланс в живота;
Никола Томов – основател на „Aesthetic by Science“.

Събитието е с такса, с предварителна регистрация.

Цената на онлайн билета е 15 лв., а ако присъстваш на живо, таксата е 20 лв.

Курс „Голяма реторика”
2021-03-10 10:00 - 2021-09-10 14:00
Налага ти се понякога да говориш пред по-голяма аудитория (на живо или онлайн). Подготовката ти винаги е безупречна, но това не те прави по-малко напрегнат. Напротив. Притесняваш се, съмняваш се в способностите си и резултатът е незадоволителен. Не се упреквай, а промени поведението си. Потърси ораторски курс, който може да ти помогне. Разгледай и предстоящия „Голяма реторика“. Дългосрочен е, провежда се на живо и в малка група, а целта му е да повярваш, че можеш да се справиш.
По време на обучението научаваш как да:

работиш с гласа си така, че да влияеш на отсрещната страна;
използваш правилно езика на тялото си;
преодолееш сценичната треска;
измисляш и разказваш интересни истории.

Виж цялата програма на събитието в сайта.
Курсът включва 10 урока, а продължителността им е между 3 и 4 часа. В края на всеки урок получаваш задачи и упражнения за следващия. След всяко събитие можеш да разчиташ и на обратна връзка.
За кого е подходящо събитието

За всички, които искат да подобрят представянето си пред аудитория.

Лектор

Антонин Винклер – преподавател по философия, психология, ораторско майсторство и др. Основател и управител на „ЕДУКО“ и организатор на курсове за личностно развитие.

Входът е с такса, с предварителна регистрация.

Конференция от хибриден тип „Cloud&CyberSec 2021“
2021-04-22 09:00 - 15:00 | Интерпред, бул. "Драган Цанков" 36, София, Bulgaria
Пандемията променя бизнеса. Разкриват се все повече дистанционни работни места, а за да достигат до клиентите си, голяма част от собствениците са изместили вече дейността си онлайн. Ако развиваш електронна търговия, знаеш, че наличната информация трябва да е добре защитена. Но самият ти не си наясно с много въпроси, касаещи кибератаките и информационната сигурност. В такъв случай участвай онлайн или на живо в конференцията, за да разбереш:

как да съхраняваш и използваш данните от разстояние;
какви са нормативните изисквания за защитата им;
как да се предпазиш от киберзаплахите извън корпоративната мрежа;
как се развиват технологиите в сферата и др.

Конференцията е разделена на няколко модула. Виж програмата, за да се информираш за темите, които ще се обсъждат.
В края на събитието можеш да зададеш въпросите си.
За кого е подходящо

За собственици на бизнес, мениджъри, ръководители на екипи.

Лектори

Лекторите са мениджъри и консултанти в сферата на информационната сигурност. Научи кои са те от страницата на конференцията.

Входът е безплатен, с предварителна регистрация.

„Retail Digital Summit 2021“ – конференция от хибриден тип
2021-05-11 09:00 - 15:30 | Интерпред, бул. "Драган Цанков" 36, София, Bulgaria
Пандемията доведе до дигитализация на бизнеса. Всички са в интернет. Ти си там, също и конкуренцията ти – на един клик разстояние от потребителите. Задачата ти е да накараш потенциалните си клиентите да изберат теб пред останалите. Ако искаш да знаеш как да се отличиш, вземи участие в „Retail Digital Summit 2021“. По време на конференцията научаваш още:

какви са тенденциите в маркетинга и онлайн търговията;
как да разшириш дейността си и извън страната;
какво е персонализация и защо е важна за теб;.
как LinkedIn ти помага да достигаш до клиентите си и др.

Разгледай цялата програма.
За кого е подходящо събитието

За собственици на електронни магазини.

Лектори

Лекторите са маркетинг специалисти и основатели на наложили се компании, сред които: „Xplora“, „Net Info“, „Netpeak“, „Зора“, „BILLA“ и др. Научи повече за тях от страницата на събитието.

Входът е платен, с предварителна регистрация.
Можеш да закупиш:

онлайн билет – 107 лв.;
присъствен – 178 лв.;
пакет от 3 билета – 390 лв.

Цените са без включено ДДС.

„Защо имам надежда за едно по-добро утре?“ - лекция на д-р Джейн Гудол
2021-05-15 20:00 - 21:00 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Замисляш ли се понякога за света, в който живеем и за безкрайното биоразнообразие около нас? Осъзнаваш ли в действителност вредата, която нанасяме на животинските видове и на планетата ни?
Ако темите за опазването на околната среда и защитата на животните представляват интерес за теб, не пропускай събитието. То те среща с д-р Джейн Гудол – природозащитничката, благодарение на която светът е научил толкова много за шимпанзетата.
Д-р Гудол отговаря на следните въпроси:

как да подпомогнем възстановяването на природата от пагубното човешко влияние;
какво да е живееш сред човекоподобните майнуни в „Гомбе“;
защо и от какво трябва да бъдат защитени близките ни родственици;
какво представлява природозащитната програма „Roots & Shoots“.

За кого е подходящо събитието

За хора, които се интересуват от опазването на планетата и животинските видове.

Лектор

Д-р Гудол е едва на 26 години, когато заминава за Танзания и заживява в Национален парк „Гомбе“. Основната ѝ задача е да изучава общността на шимпанзетата. Прекарва две години в „Гомбе“, а в продължение на 60 години прави проучвания, свързани с живота и опазването им. Основател е и на института „Джейн Гудол“, който в момента има 25 клона в целия свят. Повече за нея можеш да прочетеш и в страницата на събитието.

Входът е с такса, с предварителна регистрация.

Събитието се излъчва онлайн на живо в зала „Космос“, София Тех Парк.
Лекцията е част от програмата на Софийски фестивал на науката.

DigitalK – hybrid conference
2021-05-27 - 2021-05-28 | Sofia Event Center, бул. "Черни връх" 100, София, 1407, Bulgaria
The last year has been marked by a lot of events – both positive and negative. They all laid the new foundations of the the future. How has 2020 changed the world? What are the technological trends? These issues will be discussed during the conference.
Some of the highlights are:

communication – how Covid-19 brings people together through video platforms;
digitalization – the future of the cloud services;
cybersecurity as a growing problem;
entrepreneurship in Bulgaria;
5G – what to expect.

The event is in a hybrid format, with online broadcasting and a limited number of the physical presence of guests.
For whom it is suitable

For all who are interested in the future of technology.

Lecturers

The lecturers are representatives of some of the world’s largest tech companies – experts, investors, managers, entrepreneurs. See more about them from DigitalK’s site.

The entrance is paid, with pre-registration.
The are 3 different kinds of tickets:

Hybrid Pass – 119 EUR;
Premium Digital Pass – 50 EUR;
Digital Pass – 25 EUR.

„Конфликти и лидерство“ - уъркшоп
2021-06-10 17:30 - 18:30 | WORKY, бул. Янко Сакъзов № 32, София, Bulgaria
Развиваш бизнеса си и ежедневно ти се налага да общуваш с потенциални клиенти. Случва се да изпадаш и в конфликтни ситуации. Как реагираш? Избягваш ги, защото се страхуваш от тях? Ако е така, уъркшопът е точно за теб.
Водещ е Миролюба Бенатова. Тя ти разкрива стратегии за справяне в критичните моменти. Събитието е практически ориентирано. Полезно ти е, защото те учи как да се абстрахираш от случващото се.
За кого е подходящо събитието

За хора, които се страхуват от конфликтите.

Лектор

Миролюба Бенатова – журналист, носител на редица награди. Работила е във „168 часа“, БТВ и Нова ТВ. Автор е в няколко печатни издания. Част от класациите за 100-те най-влиятелни жени в България.

Уъркшопът е с такса, с предварителна регистрация.

„Позициониране на нов продукт в дигитална среда“ – онлайн обучение
2021-06-14 19:00 - 21:00
Имаш собствен онлайн бизнес, планираш да пуснеш в продажба нов артикул и искаш да си сигурен, че ще се позиционира добре. Вероятно ще имаш успех, ако развиваш бизнеса си отдавна и имаш лоялни клиенти. Ако обаче онлайн магазинът ти не се посещава от много потребители, ще ти е по-трудно. В такъв случай уебинарът ти е от полза, защото разбираш:

как да позиционираш продукта си така, че да се отличи от конкурентните;
кои са бюджетните дигитални канали, които можеш да ползваш;
как да направиш бранда си по-разпознаваем и др.

За кого е подходящо събитието

За собственици на електронни магазини.

Лектор

Жасмина Гевезиева е специалист по дигитален маркетинг и предприемач. Основател е на два успешни бранда. „Cardinal Bites“ е марка протеинови бонбони в серийно производство, а „Binge OFF“ е платформа за изграждане на добри хранителни навици.

Записът на обучението е безплатен, с предварителна регистрация.

Digital4Sofia: „Социални мрежи и видео маркетинг“
2021-06-18 | Международно Висше Бизнес Училище София, ул. Винсент ван Гог 7, София, 1000, Bulgaria
Създал си електронен магазин и искаш да изградиш ефективно онлайн присъствие. До момента се справяш успешно и с позиционирането му, и с поддръжката на профилите в социалните мрежи. Наясно си обаче, че трябва да научиш още много, за да се разрасне бизнесът ти. Разгледай програмата на Digital4Sofia – събитието ти е полезно, защото се провежда под формата на уъркшоп. Целта му е участниците и лекторите да дискутират заедно възникналите въпроси.
По време на конференцията разбираш:

как да създадеш ефективна дигитална стратегия;
как да продаваш в LinkedIn;
защо да работиш с инфлуенсъри;
какво е мястото на TikTok в комуникацията на брандовете и др.

След обучението можеш да създадеш нови контакти, да обмениш опит и идеи с останалите участници.
За кого е подходящо събитието

За маркетолози и собственици на онлайн бизнес.

Лектори

Лекторите са основатели на компании и инфлуенсъри с десетки хиляди последователи. Научи кои са те от страницата на конференцията.

Входът е с такса, с предварителна регистрация.

Конференция „Brand Talks21“
2021-07-06 - 2021-07-07 | Интер Експо Център, бул. "Цариградско шосе" 147, София
Занимаваш се с маркетинг и мислиш, че има какво да научиш за създаването на бранд. Или развиваш собствен бизнес и все повече осъзнаваш колко е важно да се отличаваш от конкуренцията си, за да привличаш точните клиенти. Поставил си си за цел да работиш усърдно за изграждането на разпознаваема марка. Във всеки от случаите събитието ти е полезно – експерти от водещи компании споделят с теб своя дългогодишен опит. От тях научаваш как да общуваш с потенциалните си клиенти така, че да ги превърнеш в лоялни.
По време на обучението разбираш:

как да наложиш марката си с минимален бюджет;
защо емоционалната връзка е важна;
как да използваш социалните мрежи, включително LinkedIn;
защо е важно кой седи зад бранда и др.

Разгледай програмата на събитието – богата е, а лекторите споделят съвети и примери от своята практика.

За кого е подходящо

За маркетолози и собственици на бизнес.

Лектори

Лекторите са предимно специалисти в областта на рекламата, PR и маркетинг, както и основатели на дигитални компании, които споделят опита си с теб. Научи повече за тях от страницата на събитието.

Конференцията е с такса, с предварителна регистрация.

Среща-разговор „Работа от вкъщи, но от екзотичен остров. Възможно ли е с български бюджет?“
2021-07-12 19:30 - 21:00 | Клуб на пътешественика, ул. "Сердика" 19, София
Фрийлансър си и прекарваш на път по няколко месеца в годината. Или пък пандемията те е принудила да работиш от вкъщи и едва напоследък установяваш колко голяма свобода ти дава това. Търсиш вдъхновение за следващо пътешествие. Мечтаеш си за далечен остров и се чудиш дали ще се справиш с бюджета си. Срещни се с Деси и Иво – те ще споделят с теб своя опит и преживявания.
Разказват ти какво е да работиш от вкъщи в Азия. Научаваш в подробности за живота на континента и получаваш отговор на наболели въпроси като „Кое ми е по-изгодно финансово, да живея в бунгало под палмите или в панелка в София?“
За кого е подходящо събитието

За пътешественици, които работят от вкъщи и за всички, които мечтаят да посетят Азия.

Лектори

Деси и Иво са основатели на „Outsidia“ – блог, в който споделят своите впечатления от различните дестинации.

Събитието е с такса, с предварителна регистрация.

Кошер 2021 - събитие от хибриден тип
2021-09-09 | Интер Експо Център, бул. "Цариградско шосе" 147, София
Участвал ли си в някое от изданията на „Кошер“? Ако не си все още, не пропускай тазгодишното. Ела, събитието ти дава възможност да:

откриеш нова работа или възможности за професионално развитие;
присъстваш на вдъхновяващи лекции;
намериш съмишленици и създадеш полезни контакти;
придобиеш знания и умения, които да ти помогнат в кариерата.

Събитието е от хибриден тип. Онлайн билетът ти дава достъп до всички лекции след приключването им. Но ако решиш да присъстваш на място, добре е да се ориентираш предварително кои активности да посетиш. За целта – разгледай програмата и си направи план. Накратко:

Искаш да се срещнеш с професионалисти в различна област, от които да почерпиш вдъхновение и мотивация? Включи се в Program Hive.
Участвай в Hot Hive, ако иновативните български изобретения представляват интерес за теб. Можеш да разговаряш лично със създателите им, така че проучи компаниите предварително и си подготви въпроси.
В случай че планираш да смениш работата си, виж фирмите в Company Area. Помисли за кои от тях би работил и прецени как да се представиш пред тях.
Виж Buzz Hive, ако целта ти е да се запознаеш със специалисти с конкретни умения. Интересни хора срещаш и в Networking Zone, а в Quiet Area можеш да проведеш разговор на тихо и спокойно място.
Решил си да направиш крачка съм своето развитие. Възползвай се от възможността за кариерно консултиране в Talant Lab. Разбери какво можеш да подобриш в автобиографията си или как да се представиш по-добре на интервю.
Целта ти е да придобиеш нови умения? Участвай в Skills Lab и избери работилниците, които най-много ти допадат.

Бъди част от „Кошер“ и за да посетиш виртуално различни изложби във високотехнологичния павилион на Конгломерат.
За кого е подходящо събитието

За хора, които търсят нови предизвикателства, кариерно развитие, вдъхновение или искат да подобрят уменията си.

Лектори

Лекторите са специалисти в различни области – основатели на успешни компании, директори на фирми и организации. Разгледай страницата, за да научиш кои са те.

Входът е и безплатен (след регистрация), и платен – в зависимост от достъпа до залите и активностите. Подробна информация за цените на билетите откриваш в сайта.

Можеш да участваш и онлайн – цената на билета е 25 лв.
Ако станеш член на „Кошер“ с месечно дарение, входът за това събитие и други дейности е без такса.

Среща със Симеон Идакиев: Прекосяване на Латинска Америка за седем месеца
2021-09-13 19:30 - 21:00 | Кино “Влайкова”, ул. "Цар Иван Асен II, 11, София, Bulgaria
Обичаш да пътуваш и се възползваш от дистанционния режим на работа, за да обикаляш света. Ако искаш да се вдъхновиш за ново пътешествие, срещата със Симеон Идакиев със сигурност ще те впечатли. Журналистът прекосява Латинска Америка в продължение на 7 месеца с автомобил и камера – преди цели 40 години. А на 13-ти септември в кино „Влайкова“ ти разказва за своите преживявания. Ела и чуй историите му за Куба, Мексико, Перу, Чили, Никарагуа, Колумбия и няколко други държави.
За кого е подходящо събитието

За приключенци и всички, които обичат пътешествията

Лектор

Симеон Идакиев е журналист, водил е предаванията „Атлас“ и „Светът и всичко в него“. Създател е на над 450 документални филма и до момента е посетил над 120 държави.

Входът е с такса, с предварителна регистрация.

Career Show 2021 – кариерно експо на живо и онлайн
2021-09-29 - 2021-09-30 | Sofia Event Center, бул. "Черни връх" 100, София, 1407, Bulgaria
Все още си студент, но вече сериозно си се захванал с търсенето на работа. Създал си CV, пишеш мотивационни писма и кандидатстваш веднага щом попаднеш на подходяща позиция. Чакаш телефонът ти да звънне или да получиш мейл. Поканите за интервюта обаче не идват толкова често, колкото на теб ти се иска. Понякога се чудиш дали изобщо някой разглежда кандидатурата ти. В такъв случай отвори страницата на Career Show и виж какво предлага експото. Сигурна съм, че събитието ще ти е много полезно.
Целта му е да свърже специалистите със съответните фирми. С други думи – избираш работодател, за когото би искал да работиш и го каниш на кратка среща. Изчакваш потвърждаване от него и ако те одобри, ти си на ход – имаш 20 минути да го впечатлиш.
Форумът ти дава достъп и до много интересни лекции – професионалисти в различни области споделят с теб своята история и опит. Някои от темите са:

(Не)възможната кариера в България – Миролюба Бенатова.
За всеки проблем си има мост – Крис Захариев.
10-те урока на Левон Хампарцумян – Левон Хампарцумян.
Качествата на успеха – Йордан Дъбов.
Шансът на стажанта – пътят до мечтата – Мария Цънцарова.

Виж кои са останалите лекции в програмата на събитието.
За кого е подходящо

За студенти, които са в началото на своя кариерен път, както и за специалисти, които са решили да се преориентират в професионално отношение.

Лектори

Лекторите са успешни в различни сфери личности, от които има какво да научиш. Освен гореспоменатите, сред говорителите са още: Силвена Роу, Десислава Стоянова, Иван Донев, Марио Пешев. Виж и всички останали в сайта.

Участието е безплатно, с предварителна регистрация. Провежда се на живо и виртуално:

29 септември – Sofia Event Centre
30 септември – онлайн.

7-ми eCommCongress – събитие от хибриден тип
2021-09-29 - 2021-09-30 | Интер Експо Център, бул. "Цариградско шосе" 147, София
Имаш малък, но бързоразвиващ се онлайн магазин. Сам се занимаваш с него и поддържаш профилите/страниците му в социалните мрежи. С интерес следиш новостите в сферата на електронната търговия, както и всичко по-важно от света на маркетинга. Не пропускай тогава и тази конференция. Полезна ти е, защото научаваш какви са тенденциите през идната година. От лекторите разбираш и повече за:

политиката на Facebook за поверителност – как да намалиш евентуалните щети от промените, които мрежата ще направи;
новите ДДС правила – какво да очакваш, ако внасяш/изнасяш продукти;
видео маркетинга – защо е добре да присъстваш в YouTube;
продажбите извън България – как да достигнеш до чуждите пазари;
психологията на покупките – как да задържиш потребителя на сайта си;
новите деца на улицата – къде са младежите и как се променят техните потребителските навици.

Лекционната част се излъчва на живо от Експо Център без аудитория.
ECommExpo те среща с изложители и се провежда в Зала 4 в зона Digital Village. Включи се, за да:

тестваш нови услуги за електронна търговия;
представиш продуктите си на потенциални клиенти;
създадеш нови контакти.

За кого е подходящо

За собственици на онлайн бизнес.

Лектори

Лекторите са специалисти в сферата на маркетинга, както и собственици на успешни или бързоразвиващи се компании.

Входът е и платен, и безплатен. Ако се регистрираш и гледаш живото излъчване онлайн, не заплащаш такса. Можеш и да закупиш билет на стойност 39 лв. и получаваш запис на лекциите, както и достъп до ECommExpo.

Хибриден форум E-commerce summit 2021
2021-10-05 | Интерпред, бул. "Драган Цанков" 36, София, Bulgaria
Развиваш онлайн магазин от доста време и забелязваш как се променя електронната търговия през последната година и половина. Конкуренцията ти расте, появяват се нови магазини, а ти трябва да се адаптираш бързо, за да задържиш клиентите си. Невинаги знаеш как да постъпиш. Участвай в събитието, за да намериш отговор на поне част от въпросите ти. Полезно е, защото очертава тенденциите през идната година, а от лекторите научаваш:

как да привличаш и задържаш нови потребители;
как да подобриш тяхното преживяване в сайта;
как да разраснеш бизнеса си;
защо брандингът е толкова важен;
как да предвиждаш продажби по ключови думи и др.

Виж програмата в сайта, за да разбереш кои са другите лекции.
За кого е подходящ форумът

За собственици на онлайн магазини.

Лектори

Лекторите са мениджъри и основатели на наложи ли се вече фирми или бързо развиващи се компании.

Входът е платен, с предварителна регистрация.
Можеш да присъстваш виртуално или на живо:

онлайн билет – 80 лв.
стандартен – 160 лв.
пакет от 3 билета: 399 лв.

Всички цени са без ДДС.

„Продажби и преговори с хипермаркети“ - хибридно събитие
2021-11-19 | Парк Хотел Витоша, ул. Росарио 1
Ти си малък производител, който работи с желание и предлага наистина качествени продукти. Клиентите ти са доволни и бизнесът ти лека-полека се разраства. Правиш следващата крачка и започваш да снабсяваш локални търговски обекти с продуктите си. Стоките се харесват, търсят се и се питаш дали не е време да се появиш на регалите в супермаркетите. Преди да се въвлечеш в това нелеко начинание, обмисли добре плюсовете и минусите. Професионално мнение също ти е от полза – получаваш го по време на уебинара. Включи се онлайн или на живо, за да разбереш какви са спецификите при работата с големите търговски вериги.
Малка част от темите, които се дискутират, са:

кога една компания е готова да продава в хипермаркет;
какво би струвало обслужването в %;
колко можеш да дадеш и какво получаваш обратно;
как да договориш печеливши условия;
какви са работещите и неработещите реклами и промоции и др.

Разгледай цялата програма в сайта – обучението е целодневно, обхваща много теми и е добре предварително да разбереш какво включват отделните панели.
За кого е подходящо

За малки и средни производители, които искат продуктите им да достигнат до хипермаркетите.

Обучението е платено, с предварителна регистрация.

Цената е без включено ДДС.
